stanford-oval/wikipedia huggingface dataset:
Algarve

Algarven sijainti Portugalin kartalla.
Algarve (arabian sanasta al gharb, tarkoittaa länttä) on Portugalin etelärannikosta koostuva alue, jolla sijaitsevat muun muassa Faron, Lagosin ja Sagresin kaupungit. Alueen hallinnollinen keskus on Faro, jossa on muun muassa kansainvälinen lentoasema. Algarven pinta-ala on 5 412 neliökilometriä ja alue on mäkistä. Alueella oli vuonna 2011 noin 450 000 asukasta. Tärkeimpiin elinkeinoihin kuuluu muun muassa matkailu.[lähde? ]
Yhteinen tilastollisten alueyksiköiden nimikkeistössä Algarve on NUTS II -tason alue. Faron piiri on sen ainoa NUTS III -tason alue, joten kahden tason alueiden tilastot ovat yhtenevät.
Algarvessa sijaitsevat kunnat ovat:
Albufeira
Alcoutim
Aljezur
Alvor
Castro Marim
Faro
Lagoa
Lagos
Loulé
Monchique
Olhão
Portimão
São Brás de Alportel
Silves
Tavira
Vila do Bispo
Vila Real de Santo António.
Lagos
Silves
Albufeira
Algarven sisämaassa maalaiselämä jatkuu vanhaan tapaan ja seuraa vuodenaikojen kiertoa. Rannikolla kalastetaan ja kerätään meren selkärangattomia, mutta matkailu on muuttanut siellä elinkeinoelämää. Etenkin rannikon keskiosassa hotellit ja niihin liittyvät toiminnat dominoivat maisemaa. Itäosassa on rauhallisia pikkukyliä ja korkkipuu- ja oliivilehtoja, länsiosassa villimpää luontoa ja paikkoja joihin luontoharrastajat matkustavat näkemään lintuja ja delfiineitä.
Algarve on aikoinaan ollut merkittävää mantelien viljelyaluetta. Sata vuotta sitten Portugali oli maailman tärkein mantelinviejä, ja keväällä varisevia mantelinkukkia sanottiin ”Algarven lumeksi”. Algarvessa tuotettiin 10 000 tonnia manteleita vuodessa vuoteen 1965 asti, mutta sitten matkailu syrjäytti viljelyn elinkeinona, mantelitarhoja raivattiin turismin tarpeisiin ja 1980-luvun jälkeen mantelintuotantoa ei ole enää tilastoitu. Alueen uusi viljelykasvi on johanneksenleipäpuu, jota hyödynnetään biopolttoaineiden tuotannossa. Myös mantelien kuoria käytetään polttoaineena.
Aiheesta muualla

Kuvia tai muita tiedostoja aiheesta Algarve Wikimedia Commonsissa
Portugalin NUTS-aluejako
| --- | --- |
Algarve:  Algarve
Alentejo:  Alentejo Central • Alentejo Litoral • Alto Alentejo • Baixo Alentejo • Lezíria do Tejo
Azorit:  Azorit
Centro:  Baixo Mondego • Baixo Vouga • Beira Interior Norte • Beira Interior Sul • Cova da Beira • Dão-Lafões • Médio Tejo • Oeste • Pinhal Interior Norte • Pinhal Interior Sul • Pinhal Litoral • Serra da Estrela
Lissabon:  Suur-Lissabon • Setúbalin niemimaa
Madeira:  Madeira
Norte:  Alto Trás-os-Montes • Ave • Cávado • Douro • Entre Douro e Vouga • Grande Porto • Minho-Lima • Tâmegan alue
Andropov

Andropov tarkoittaa seuraavia:
Juri Andropov (1914–1984), neuvostoliittolainen poliitikko
Igor Andropov (1941–2006), neuvostoliittolainen diplomaatti
Rybinskin kaupungin nimi vuosina 1984–1989, nimettiin Juri Andropovin mukaan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Andropov”, voi hakea sivunnimihaulla, laajalla sivunnimihaulla tai tekstihaulla.
Alífeira

| Alífeira Αλίφειρα |
| --- | --- |
 Kunnallisyksikön sijainti
 Alífeira
 Koordinaatit: 37°32′22″N, 21°51′46″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Andrítsaina-Kréstena
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  390402
Väkiluku (2011):  2 008
 – Kylä­yhdys­kunta:  96
 – Kylä:  82
Aikavyöhyke:  UTC+2
 – Kesäaika:  UTC+3
Postinumero:  270 62
Suuntanumero(t):  26260
Rekisterikilpi:  IA
Infobox OKVirheellinen NIMI-arvo: 
Alífeira (kreik. Αλίφειρα) on Kreikan kylä sekä samanniminen Andrítsaina-Kréstenan kunnan kunnallisyksikkö (Δημοτική Ενότητα Αλιφείρας, Dimotikí Enótita Alifeíras) ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 2 008 ja varsinaisen Alífeiran kylän väkiluku 82 (vuonna 2011).
Alífeiran kylä sijaitsee Peloponnesoksen niemimaan länsiosissa linnuntietä noin 40 kilometriä itäkaakkoon Pýrgoksesta. Se on ottanut nykyisen nimensä lähellä sijainneelta antiikin aikaiselta Alifeiran kaupungilta. Vuoteen 1927 saakka kylän nimi oli Rongózion (Ρογγόζιον). Alífeiran kunnallisyksikkö käsittää Andrítsaina-Kréstenan kunnan keskiosan.
Alífeira oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andrítsaina-Kréstenan kunnaksi yhdessä Andrítsainan ja Skilloúntan kanssa, jolloin se muuttui uuden kunnan kunnallisyksiköksi.
Kunnallisyksikön osat

Alífeiran kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Alífeira | Alífeira | 82 |
| Alífeira | Pefkí | 14 |
| Amygdaliés | Ágios Ilías | 6 |
| Amygdaliés | Amygdaliés | 53 |
| Amygdaliés | Káto Amygdaliés | 249 |
| Amygdaliés | Keramídi | 37 |
| Amygdaliés | Krána | 141 |
| Amygdaliés | Palaiochóri | 14 |
| Kallithéa | Barakítika | 89 |
| Kallithéa | Kallithéa | 523 |
| Kallithéa | Melíssia | 16 |
| Livadáki | Livadáki | 153 |
| Livadáki | Pteléa | 64 |
| Livadáki | Ráptis | 74 |
| Myrónia | Ágios Vlásis | 20 |
| Myrónia | Klíma | 50 |
| Myrónia | Myrónia | 150 |
| Myrónia | Ráma | 29 |
| Myrónia | Silímna | 31 |
| Vrestó | Longó | 39 |
| Vrestó | Vrestó | 174 |
Yhteensä: 2 008
Aiheesta muualla

Kuvia tai muita tiedostoja aiheesta Alífeira Wikimedia Commonsissa
Alfred-luokka

| Alfred-luokka |
| --- | --- |


Tekniset tiedot
Uppouma:  1 620 82/94 bm
Pituus:  51,51 m (tykkikansi) 42,2 m (köli)
Leveys:  14,3 m
Syväys:  6,1 m
Koneteho:  täystakiloitu purjealus
Miehistöä:  600
Aseistus
Meritorjunta:  74 tykkiä
Alfred-luokka oli Britannian kuninkaallisen laivaston seitsemän 74-tykkisen kolmannen luokan linjalaivan muodostama alusluokka.
Suunnittelu

Alusten aseistuksena oli kummallekin tykkikannelle asennetut 28 tykkiä. Alemmalla kannella tykit olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.
Alukset

| Nimi | Telakka | Kölinlasku | Vesille | Palvelus | Kohtalo |
| --- | --- | --- | --- | --- | --- |
| HMS Alexander | Deptfordin telakka | 6. huhtikuuta 1774 | 8. lokakuuta 1778 | lokakuu 1778 | romutettu 1819 |
| HMS Alfred | Chathamin telakka | marraskuu 1772 | 22. lokakuuta 1778 | lokakuu 1778 | romutettu 1814 |
| HMS Warrior | Portsmouthin telakka | marraskuu 1773 | 18. lokakuuta 1781 | lokakuu 1781 | romutettu 1857 |
| HMS Montague | Chatham | 30. tammikuuta 1775 | 28. elokuuta 1779 | elokuu 1779 | romutettu 1818 |

HMS Edgar tilattiin 16. heinäkuuta 1774, mutta tilaus siirrettiin 25. elokuuta Arrogant-luokkaan. Kahden 5. helmikuuta 1777 tilatun aluksen, HMS Caesar Plymouthin telakalta ja HMS Bulwark Portsmouthin telakalta, rakennustöitä ei edes aloitettu. Kumpaakin tilausta muutettiin 11. kesäkuuta 1778 ja peruutettiin 4. maaliskuuta 1783.
American Hi-Fi (albumi)

| American Hi-Fi American Hi-Fi |
| --- | --- | --- |

Studioalbumin tiedot
 Julkaistu: 27. helmikuuta 2001
 Tuottaja(t): Bob Rock
 Tyylilaji: poprock
 Levy-yhtiö: Island
America Hi-Fin muut julkaisut
|   | American Hi-Fi 2001 | The Art of Losing 2003 |
Singlet albumilta American Hi-Fi
 ”Flavor of the Weak” Julkaistu: 7. elokuuta 2001  ”Another Perfect Day” Julkaistu: 2001
American Hi-Fi on samannimisen yhtyeen ensimmäinen levy. Se sisältää hitin "Flavor of the Weak".
Kappaleet

Surround – 3.11
Flavor of the Weak – 3.08
Bigger Mood – 3.38
Safer on the Outside – 4.01
I'm a Fool – 4.00
Hi-Fi Killer – 3.05
Blue Day – 3.33
My Only Enemy – 3.27
Don't Wait for the Sun – 3.50
Another Perfect Day – 3.38
Scar – 4.03
What About Today – 3.34
Wall of Sound – 5.48
Arvostelut

Allmusic:
Rolling Stone:
Aminata Savadogo

| Aminata Savadogo |
| --- | --- |

Henkilötiedot
Syntynyt: 9. tammikuuta 1993 (ikä 31) Riika, Latvia
Ammatti:  laulaja, lauluntekijä
Muusikko
Taiteilijanimi:  Aminata
Aktiivisena:  2008-
Tyylilajit:  pop, elektroninen, R&B, soul, funk
Soittimet:  laulu, huilu
  [ Muokkaa Wikidatassa ] [ ohje ]  
Aminata Savadogo (taiteilijanimeltään Aminata; s. 9. tammikuuta 1993 Riika) on latvialainen laulaja-lauluntekijä. Hän edusti Latviaa vuoden 2015 Eurovision laulukilpailussa Itävallan Wienissä itse sanoittamallaan ja säveltämällään kappaleella Love Injected, joka sijoittui finaalissa kuudenneksi. Aminata kilpaili myös vuoden 2014 Latvian euroviisukarsinnassa, kappaleella I Can Breathe, jolla hän sijoittui viidenneksi. Savadogo teki myös kokonaan Latvian vuoden 2016 kilpailukappaleen Heartbeat. Sen esittää Justs Sirmais.
Aminatan äiti on latvialais-venäläinen ja hänen isänsä on kotoisin Burkina Fasosta. Aminata pitää itseään kuitenkin pääosin latvialaisena.
Diskografia > Singlet

I Can Breathe (2014)
Leave My Love Bleeding (2014)
Love Injected (2015)
Bridges (2015)
Fighter (2016)
American Gangster (albumi)

| American Gangster Jay Z |
| --- | --- | --- |

Studioalbumin tiedot
 Äänitetty : 2007
 Julkaistu: 6. marraskuuta 2007
 Tuottaja(t): Jay Z, L.A., Diddy & The Hitmen (LV & Sean C, Mario Winans), Bigg D, Chris Flame, DJ Toomp, Driis, Jermaine Dupri, Just Blaze, No I.D., The Alchemist, The Neptunes
 Tyylilaji: hip hop
 Kesto: 58.38
 Levy-yhtiö: Island Def Jam, Roc-A-Fella
Jay-Z:n muut julkaisut
| Kingdom Come 2006 | American Gangster 2007 | The Blueprint 3 2009 |
Singlet albumilta American Gangster
 ”Blue Magic” Julkaistu: 20. syyskuuta 2007  ”Roc Boys (And the Winner Is)...” Julkaistu: 10. lokakuuta 2007  ”I Know” Julkaistu: 8. tammikuuta 2008
American Gangster on Jay Z:n kymmenes studioalbumi, joka julkaistiin 6. marraskuuta 2007.
Albumia myytiin ensimmäisellä viikolla 425,861 -kappaletta, joten se sijoittui Billboard 200 -listan ykköspaikalle. Rolling Stone -lehti valitsi albumin vuoden 2007 parhaaksi albumiksi. Vuonna 2009 albumi oli myynyt jo 2 miljoonaa kappaletta.
Listasijoitukset

| Lista (2007) | Sija |
| --- | --- |
Canadian Albums Chart: 3
New Zealand Albums Chart: 1
French Albums Chart: 58
Irish Albums Chart: 59
Swiss Albums Chart: 17
UK Albums Chart: 30
U.S. Billboard 200: 1
U.S. Billboard Top R&B/Hip-Hop Albums: 1
U.S. Billboard Top Rap Albums: 1
Akaa Futsal

Akaa Futsal (aiemmalta nimeltään Leijona Futsal) on Akaasta, Etelä-Pirkanmaalta kotoisin oleva futsalin erikoisseura, joka pelaa kotiottelunsa Akaa Areenalla. Seuran edustusjoukkue pelaa Suomen Futsal-Liigassa, jossa se on saavuttanut SM-hopeaa vuosina 2019 sekä 2018 ja SM-pronssia vuonna 2017. Leijonat voittivat myös vuoden 2019 Final Four-turnauksen ja ovat täten hallitsevia Cup-mestareita.
Akaa Futsalin tavoitteena on seuran joukkueiden menestymisen ohella kehittää futsalin lajikulttuuria ja tarjota niin nuorille kuin aikuisillekin liikunnallinen harrastus sekä upeita elämyksiä hienon lajin parissa Etelä-Pirkanmaalla.
Joukkueen päävalmentajana toimii serbialaisbulgarialainen pelaajavalmentaja Jovan Stankovic. Leijona Futsal tekee yhteistyötä Toijalan Pallo -49:n kanssa. Jussi Nyströmillä on kaksoisrooli pelaajana ja seuran toiminnanjohtajana.
Historia

Seuran juuret ulottuvat syksyyn 1998, josta aina vuoteen 2014 asti joukkue totteli nimeä Kylmäkosken Veikot. Keväällä 2012 seura juhli nousua Futsal-Ykkösestä Futsal-Liigaan. Kahdella ensimmäisellä pääsarjakaudella joukkueen sijoitus oli seitsemäs. Kaudeksi 2014-2015 nimi vaihtui Leijona Futsaliksi toiminnan pysyessä yhä emoseura KylVen alaisuudessa.
Ensimmäisellä Leijona Futsalin nimissä pelatulla liigakaudella joukkue ylsi viidenneksi. Neljäs kausi päättyi kuudenteen sijaan, ja kaudella 2016-2017 Leijona Futsal saavutti ensimmäisen SM-mitalinsa, kun Someron Voima kaatui pronssiottelussa. Kaudella 2017-2018 Leijona Futsal ylsi ensimmäistä kertaa Futsal-Liigan finaaleihin, joista tuloksena oli SM-hopeaa Kampuksen Dynamon viedessä mestaruuden otteluvoitoin 3-1.
Vuoden 2018 alussa futsaltoiminta siirrettiin juuri perustetun Leijona Futsal ry:n alle. Kausi 2018-2019 oli Leijona Futsalin seitsemäs kausi pääsarjatasolla. Kaudeksi 2019-2020 seuran nimi muutettiin Akaa Futsaliksi korostamaan seuran paikallista identiteettiä.  Akaa Futsal on vakiinnuttanut paikkansa kotimaisen futsalin huipulla, viimeiset kolme kautta ovat kaikki päättyneet mitalisijoille (2017 pronssia, 2018 hopeaa ja 2019 hopeaa). Kaudella 2019-2020 Akaa Futsal oli runkosarjassa kärkipaikalla kun kausi jouduttiin keskeyttämää koronapandemian johdosta. Keskeyttämishetkellä runkosarjasta oli pelaamatta vain viimeinen ottelukierros. Mestaruutta ei tuolla kaudella jaettu mutta runkosarjan voittajana Akaa Futsal sai paikan futsalin mestareiden liigaan karsintoihin.
Joukkueet

Edustusjoukkue: Futsal-Liiga
Ikämiesjoukkue: Futsal M35, Tampereen piiri
Kakkosjoukkue: Futsal-Kakkonen, Tampereen piiri (yhteisjoukkue Toijalan Pallo -49:n nimissä)
Joukkue kaudella 2020-2021

Päivitetty 17.9.2020
Joukkue kaudella 2020-2021 > Lähteneet

Tero Intala - siirtyi takaisin Kampuksen Dynamoon
Rafa Giorgio - siirtyi takaisin Ilves FS
Tomi Lahtinen - siirtyi takaisin Ilves FS
Jirka Järvi - lopetti
Mika Jussila  - siirtyi MadMax
Miikka Hurme  - siirtyi PS Villa
Yasar Elbeller - siirtyi MadMax
Petri Jouppi  - siirtyi Ilves FS
Joukkue kaudella 2020-2021 > Jäädytetyt pelinumerot

5 Jukka-Pekka Jyrämö
Joukkue kaudella 2020-2021 > Valmennus ja johto

Päävalmentaja: Alejandro De San Bernabé Clemente
Valmentaja: Jari Hakala
Maalivahtivalmentaja Nico Suomalainen
Huoltajat: Pyry Hänninen, Henri Ojala, Mikko Nieminen ja Jukka Peräkivi
Hallituksen puheenjohtaja: Tero Kivistö
Toiminnanjohtaja: Jussi Nyström
Yhteyspäällikkö: Mikko Alahäivälä
Viestintäpäällikkö: Juha Vedenpää
Aiheesta muualla

Seuran kotisivut
Joukkueen keskinäinen pistepörssi (Arkistoitu – Internet Archive)
Akaa Futsalin otteluita voi seurata futsal-liiga.tv (Arkistoitu – Internet Archive) palvelusta
Joukkueen profiili (Arkistoitu – Internet Archive) palloliiton sivuilla
Leijona Futsal Akaan Seudussa
Andropolis

| Andropolis> Ἀνδρόπολις.Sijainti |
| --- | --- |
 Andropolis
Koordinaatit:  30°46′41″N, 30°37′35″E
Valtio:  Egypti
Paikkakunta:  Al-Buhaira
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Libya/Gynaikopolites, Delta, Egypti
Infobox OKNimi-testi OK: 
Andropolis (m.kreik. Ἀνδρόπολις eli Ἀνδρῶν πόλις, Andrōn polis) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Libyan/Gynaikopoliteen nomokseen.
Andropolis, suomeksi ”Miesten kaupunki”, sijaitsi Niilin Kanobikos-suuhaaran eli Kanopoksen suuhaaraan länsirannalla. Kaupunkiin liittyy paljon epäselvyyttä, ja se on joskus yhdistetty Herodotoksen mainitsemaan Arkhandropoliin kaupunkiin tai Strabonin mainitsemaan Gynaikopoliin (”Naisten kaupunki”) kaupunkiin, ja joskus myös Herodotoksen mainitsemaan Anthyllan kaupunkiin.
Myös Andropoliin nimen alkuperä ja viittauksen kohde on epäselvä, ja sitä on selitetty muun muassa sillä, että kaupungissa olisi ollut maanien (manes) kultti. Kaupungin asukkaasta käytettiin etnonyymiä Andropolitēs (Ἀνδροπολίτης). Andropolis mainitaan joskus oman Andropoliteen nomoksensa pääkaupunkina, mutta se ei ollut Egyptin vakiintuneita nomoksia.
Roomalaisella kaudella Andropolis oli legioonan tukikohta ja varhaisella kristillisellä kaudella piispanistuin. Nykyisin Andropolis on katolisen kirkon titulaaripiispan istuin nimellä Andropolitanus.
Stuart Scott

Stuart Scott vuonna 2010
Stuart Orlando Scott (19. heinäkuuta 1965 – 4. tammikuuta 2015) oli yhdysvaltalainen urheilutoimittaja ja televisiojuontaja.
Scott työskenteli ESPN-televisiokanavalla vuodesta 1993 vuoteen 2014 saakka. Hänestä tuli vuosien mittaan yksi kanavan tunnetuimmista televisiokasvoista.
Scottilla diagnosoitiin ensimmäisen kerran syöpä vuonna 2007. Se uusiutui vuonna 2010 ja uudestaan vuonna 2013. Scott kuoli pitkäaikaisen sairauden, syövän, uuvuttamana 4. tammikuuta 2015, 49-vuotiaana.
Alexis Amore

| Alexis Amore |
| --- | --- |

Henkilötiedot
Koko nimi:  Fabiola Melgar
Syntynyt: 29. joulukuuta 1978 (ikä 45)
Pornonäyttelijä
Taiteilijanimet:  Alexis Amour Alexis Lamore
Aktiivisena:  1999–
Elokuvien määrä:  577
Seksuaalinen suuntaus:  Biseksuaali
Silmien väri:  Ruskea
Hiusten väri:  Brunette
Mitat:  80F-56-86 cm
Pituus:  157 cm
Paino:  51 kg
Aiheesta muualla
Kotisivut
IMDb
Alexis Amore (s. 29. joulukuuta 1978, Lima, Peru) on pornonäyttelijä, strippari ja malli, muun muassa Penthousen sivuilla.
Elämäkerta

Amore ja hänen vanhempansa muuttivat Redondo Beachiin, Kaliforniaan hänen ollessa 9-vuotias. Hän kävi kristillistä high schoolia Hermosa Beachissa ja toimi cheerleaderina. Hän aloitti mallin työt 15-vuotiaana esiintyessään Nordstromin mainoksissa ja julkaisuissa ja jatkoi esiintyen eri yritysten luetteloissa. Myöhemmin hän hankki rintaimplantit aloittaakseen uransa pornografian parissa.
Vuoden 1998 paikkeilla Amore pääsi töihin Playboyhin ja toimi mallina Playboy TV:ssä. Työskennellessään Playboy's Nightcallsissa hän haastatteli Jewel De'Nylea ja Alexa Raea heidän urastaan pornoteollisuudessa. Tyytyväisenä heidän vastauksiinsa ja kiinnostuneena alasta Amore otti yhteyttä Vivid Entertainmentiin, ja hänet palkattiin ensimmäiseen elokuvaansa The Watcher 6.
Tammikuussa 2003 Amore palasi takaisin pornoteollisuuteen pidettyään pienen tauon ja liittyi Jill Kelly Productionsiin. Hän kuitenkin erosi vuoden kuluttua ja teki sopimuksen Anabolicin kanssa. Sopimus ei sisältänyt ainoastaan videoilla esiintymistä, vaan myös ohjaamista. Hänen ensimmäinen ohjauksensa oli Lascivious Latinas. Syyskuussa 2006 hän esiintyi ensimmäisenä pornonäyttelijänä Lowrider -autolehden kannessa.
Kunniamaininnat

AVN Awards 2018: kunniagallerian jäsenyys.
Urban X Awards 2018: kunniagallerian jäsenyys.
Adam Film World Awards 2006: palkinto luokassa Vuoden paluu aikuisviihdealalle.
Nightmoves Entertainment Awards 2004: palkinto luokassa Paras naisnäyttelijä (kannattajien valinta).
Aiheesta muualla

Wikimedia Commonsissa on kuvia tai muita tiedostoja aiheesta .
Alexis Amoren virallinen sivusto
Alexis Amore Internet Movie Databasessa. (englanniksi)
Stuart Milner-Barry

(Philip) Stuart Milner-Barry (20. syyskuuta 1906 – 25. maaliskuuta 1995) oli brittiläinen shakinpelaaja, shakkikirjailija, koodinmurtaja toisessa maailmansodassa sekä valtion virkamies. Milner-Barry toimi sodan aikana Bletchley Parkissa ja oli "Hut 6":n johdossa. Ryhmä oli vastuussa saksalaisten käyttämän Enigma-salausjärjestelmän murtamisesta. Sodan jälkeen Milner-Barry työskenteli muun muassa valtiovarainministeriön virkamiehenä. Shakin saralla hän edusti Englantia kansainvälisissä turnauksissa ja antoi nimensä kolmelle avausmuunnelmalle.
Alexis

| Henkilötiedot |
| --- | --- | --- | --- |
Koko nimi: Alexis Ruano Delgado
Syntymäaika: 4. elokuuta 1985 (ikä 39)
Syntymäpaikka: Málaga, Espanja
Pelipaikka: keskuspuolustaja
Pituus: 183 senttimetriä
Seura
Seura: Alavés
Pelinumero: 4
Junioriseurat
: Málaga
Seurat
| Vuodet | Seura | O | (M) |
| 2002–2005 | Málaga B | 65 | (0) |
| 2004–2006 | Málaga | 50 | (3) |
| 2006–2007 | Getafe | 24 | (2) |
| 2007–2010 | Valencia | 62 | (2) |
| 2010–2013 | Sevilla | 22 | (1) |
| 2012–2013 | → Getafe (laina) | 38 | (4) |
| 2013–2016 | Getafe | 73 | (2) |
| 2016 | Beşiktaş | 10 | (1) |
| 2016– | Alavés | 5 | (0) |
 Seurajoukkueuran tilastot kattavat vain kansalliset sarjat, päivitetty 24. syyskuuta 2016.
Alexis Ruano Delgado eli Alexis (s. 4. elokuuta 1985 Málaga, Málagan maakunta, Espanja) on espanjalainen jalkapalloilija, pelipaikaltaan keskuspuolustaja. Hän edustaa Espanjan pääsarjassa Primera Divisiónissa pelaavaa Alavésia.
Ura

Alexis on Málagan kasvatti, ja aloitti ammattilaisuransa kaudella 2001–2002 seuran tuolloin Tercera Divisiónissa pelanneessa B-joukkueessa. Kauden päätteeksi joukkue nousi Segunda División B:hen ja kauden 2002–2003 jälkeen edelleen Segunda Divisióniin. Málagan edustusjoukkueessa ja pääsarja Primera Divisiónissa hän pelasi ensimmäisen ottelunsa 15. helmikuuta 2004 Espanyolia vastaan. Málagan pudottua pääsarjasta Alexis siirtyi kaudeksi 2006–2007 Getafeen, jossa hän keräsi runsaasti huomiota hyvillä peliesityksillään ja herätti muun muassa Real Madridin mielenkiinnon.
Kesällä 2007 Alexis siirtyi kuusivuotisella sopimuksella Valenciaan. Hänen ensimmäinen kautensa Valenciassa oli rikkonainen, sillä marraskuussa saatu polvivamma piti hänet poissa kentältä usean kuukauden ajan. Hän tervehtyi kuitenkin sopivasti ennen huhtikuussa pelattua Espanjan cupin loppuottelua, jossa hän teki voittomaalin entistä seuraansa Getafea vastaan.
24. elokuuta 2010 Alexis teki kuusivuotisen sopimuksen Sevillan kanssa. Hänestä maksettiin 5 miljoonan euron siirtokorvaus.
Alexis kuului Espanjan nuorten maajoukkueeseen vuosien 2003 ja 2005 maailmanmestaruuskilpailuissa. Joukkue sijoittui hopealle vuonna 2003.
Saavutukset

Nuorten maailmanmestaruushopea: 2003
Espanjan cup: 2008
Aiheesta muualla

Alexis Football Database -sivustolla (englanniksi)
Allegoria (maalaus)

| Allegoria |
| --- | --- |
Nimi:  Allegoria
Tekijä:  Reino Hietanen
Valmistumisvuosi:  1967
Taiteenlaji:  Allegoria
Teostyyppi:  Maalaus
Korkeus:  160,00  cm
Leveys:  120,00  cm
Kokoelma:  Kansallisgalleria
Sijainti:  Ateneum, Suomi
Allegoria on Reino Hietasen vuonna 1967 tekemä kollaasi guassilla ja tussilla paperille. Tämä kooltaan 160×120 cm työ on kiinnitetty kovalevylle ja se ostettiin valmistumisvuotenaan 1967 Ateneumin taidemuseon kokoelmiin.
Taiteilija sanoo pyrkineensä kuvaamaan kaupunkielämän kiirettä, elintason perässä juoksemista ja yksilön sulautumista massoihin. Siinä on nähtävissä vanhan kirkkotaiteen vaikutusta. Suurin osa maalauksen ihmisiä kuvaavista päistä on sijoitettu kuin alkeellisen kirkkorakennuksen sisään. Rakennus on kuin yhteyttä ylläpitävä suoja, jonka ulkopuoleltakin kyllä löytyy yksilöitä. Kaikki maalauksen päät tai napit on aseteltu kangasmaisten pohjien päälle. Viivoitukset kulkevat eri alueilla eri suuntiin ja on kuin ompelukoneen saumat liittäisivät ne toisiinsa.
Taiteilija kutsui tämän ajan teoksiaan lokeromaalauksiksi.
Aiheesta muualla

Suomen Kansallisgalleria - Taidekokoelmat: Allegoria[vanhentunut linkki]
Amina Helmi

| Amina Helmi |
| --- | --- |

Henkilötiedot
Syntynyt: 1970 (ikä 53–54)
Kansalaisuus:  argentiinalainen ja alankomaalainen
Ammatti:  tähtitieteen professori, astronominen arkeologi
Koulutus ja ura
Väitöstyön ohjaaja:  Tim de Zeeuw ja Simon White
Instituutti:  Groningenin yliopisto
Tutkimusalue:  Linnunradan dynamiikka, rakenne ja muodostuminen
Palkinnot:  mm. Christiaan Huygens Prize (2004), Alankomaiden kuninkaallisen tiedeakatemian (KNAW) jäsen (2017), Spinoza-palkinto (2019)
Aiheesta muualla
Kotisivu
Amina Helmi (s. 1970) on argentiinalais-alankomaalainen tähtitieteilijä, joka työskentelee Groningenin yliopiston Linnunradan dynamiikan, rakenteen ja muodostumisen professorina. Hän on eräs galaktisen arkeologian perustajista. Tieteenala rakentaa galaksien historiaa niiden nykysijainnin, liikkeen ja tähtien koostumuksen pohjalta. Astronomisena arkeologina hän etsii muinaisten galaksien jäänteitä ja käyttää niitä kootakseen paremman kuvan Linnunratamme evoluutiosta. Hän on käyttänyt tässä työssään esimerkiksi yli miljardia tähteä havainnoivan Gaia-avaruusluotaimen aineistoja.
Amina Helmi on saanut uraauurtavan väitöskirjansa (2000) jälkeen useita tunnustuksia työstään. Hänet on palkittu muun muassa Christiaan Huygens -palkinnolla (2004) ja Alankomaiden kuninkaallisen tiedeakatemian (KNAW) jäsenyydellä (2017). Vuonna 2019 hänelle myönnettiin Spinoza-palkinto, joka on Alankomaiden korkein tieteellinen tunnustus. Palkinto sisältää pronssipatsaan ja henkilökohtaisen 2,5 miljoonan euron suuruisen tutkimusapurahan palkitun vapaasti määrittelemään tutkimusaihepiiriin.
Aiheesta muualla

Amina Helmi (Google Scholar -profiili( (englanniksi) (scholar.google.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: nl:Amina Helmi
Käännös suomeksi